## LĪGUMS Nr. FM VID 2023/235EIROPAS BIZNESA REĢISTRA ABONEMENTA NODROŠINĀŠANA

|  |
| --- |
| Rīgā, Dokumenta datums ir tā elektroniskās parakstīšanas datums |

 **Valsts ieņēmumu dienests**, tā ģenerāldirektora vietnieka p.i. A.Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023.gada 4.septembra pilnvaru Nr. 492 “Par A.Gremzdes pilnvarojumu” (turpmāk – Pasūtītājs), no vienas puses un \_\_\_\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_ personā, kur\_ darbojas saskaņā ar \_\_\_\_\_\_\_\_\_\_\_\_ (turpmāk – Izpildītājs), no otras puses, abas kopā turpmāk sauktas par Pusēm vai katra atsevišķi par Pusi, noslēdz šādu līgumu “EIROPAS BIZNESA REĢISTRA ABONEMENTA NODROŠINĀŠANA” (turpmāk – Līgums):

#### LĪGUMA PRIEKŠMETS

* 1. Izpildītājs nodrošina piekļuvi Eiropas biznesa reģistrā (turpmāk – Sistēma) iekļautajai informācijai, izmantojot internet tīklu, Pasūtītāja vajadzībām (turpmāk - Pakalpojums).

#### PAKALPOJUMA SNIEGŠANAS KĀRTĪBA

* 1. Izpildītājs nodrošina piekļuvi juridiski pamatotai informācijai tiešsaistes režīmā vismaz Līguma pielikumā noteiktajām informācijas sadaļām vismaz par Līguma pielikumā norādītajās valstīs un to pārvaldītajās teritorijās reģistrētiem uzņēmumiem. Ja Līguma darbības laikā mainās Līguma pielikumā norādītās informācijas sadaļas, Izpildītājs nodrošina piekļuvi informācijai atbilstoši Sistēmā pieejamam informācijas apjomam.
	2. Izpildītājs nodrošina piekļuvi Sistēmai 8 (astoņiem) Pasūtītāja lietotājiem no Nodokļu un muitas policijas pārvaldes un 15 (piecpadsmit) Pasūtītāja lietotājiem no Nodokļu nomaksas veicināšanas pārvaldes.
	3. Izpildītājs piešķir Sistēmas lietotāju identifikācijas rekvizītus katram Sistēmas lietotājam, tos nosūtot uz attiecīgā Sistēmas lietotāja elektroniskā pasta adresi 5 (piecu) darba dienu laikā pēc tam, kad Izpildītājs ir saņēmis no Līguma 8.2.apakšpunktā norādītās Pasūtītāja pilnvarotās personas rakstveidā Sistēmā nosūtītu elektronisku paziņojumu, kurā norāda Sistēmas lietotāju vārdu, uzvārdu, tālruņa numuru un e-pasta adresi. Nomainoties Pasūtītāja Sistēmas lietotājiem Izpildītājs reģistrē jaunos Sistēmas lietotājus un nosūta viņiem Sistēmas lietotāju identifikācijas rekvizītus 5 (piecu) darba dienu laikā pēc tam, kad Izpildītājs ir saņēmis no Līguma 8.2.apakšpunktā norādītās Pasūtītāja pilnvarotās personas rakstveidā Sistēmā nosūtītu elektronisku paziņojumu par Sistēmas lietotāju nomaiņu.
	4. Puses ir atbildīgas par Sistēmas lietotāju identifikācijas rekvizītu neizpaušanu trešajām personām. Sistēmas lietotāja identifikācijas rekvizītus drīkst izmantot tikai konkrētais Sistēmas lietotājs (fiziska persona), kuram tie piešķirti.
	5. Pieslēdzoties Sistēmai, Sistēmas lietotājs ievada savu identifikācijas kodu un paroli, bez kuriem Pakalpojums netiek sniegts.
	6. Izpildītājs veido Pasūtītāja pieprasīto datu uzskaiti, kurā fiksē pieprasījuma laiku, Pakalpojuma veidu, saņemto vienību skaitu, katras vienības cenu ar pievienotās vērtības nodokli (turpmāk – PVN), *piemēroto atlaidi katrai vienībai, atbilstoši Līguma 3.2.apakšpunktam (teksts norādāms, ja tiks piemērota atlaide)*, kopējo cenu ar PVN *un ar atlaidi katrai vienībai un* *(teksts norādāms, ja tiks piemērota atlaide)* pieprasījumu veikušās Pasūtītāja struktūrvienības nosaukumu. Pasūtītāja pieprasīto datu uzskaitē iekļautie dati apliecina faktiski saņemto Pakalpojuma apjomu un tā cenu ar PVN. Izpildītājs nodrošina atskaiti par Pasūtītāja lietotāju veiktajiem pieprasījumiem Sistēmā ne ilgāk kā 36 (trīsdesmit sešus) mēnešus pēc Līguma darbības termiņa beigām.
	7. Izpildītājs piešķir vismaz diviem Pasūtītāja lietotājiem (Līguma 8.2.apakšpunktā norādītajām Pasūtītāja pilnvarotajām personām) organizācijas administratora tiesības, kas nodrošina piekļuvi Līguma 2.6.apakšpunktā noteiktajai Pasūtītāja pieprasīto datu uzskaitei.
	8. Pasūtītājs apņemas lietot Sistēmu, ievērojot Sistēmas izmantošanas noteikumus, kas publicēti: \_\_\_\_\_\_\_\_\_\_\_\_\_\_ un neveikt darbības, kas būtu vērstas uz Izpildītāja drošības sistēmu apiešanu, bojāšanu vai Sistēmas nelegālu kopēšanu.
	9. Visus Izpildītāja publicētos un izplatītos materiālus aizsargā autortiesības.

#### SAMAKSAS KĀRTĪBA

* 1. Līguma kopējā summa ir 9 999,00 EUR (deviņi tūkstoši deviņi simti deviņdesmit deviņi *euro* un 00 centi), bez PVN. PVN tiek aprēķināts un maksāts papildus saskaņā ar Latvijas Republikā spēkā esošajiem normatīvajiem aktiem.
	2. Maksa par Pakalpojumu tiek aprēķināta atbilstoši tā cenai Pakalpojuma sniegšanas brīdī, ieskaitot PVN, *katram informācijas pieprasījumam piemērojot nemainīgu \_\_\_\_\_% (\_\_\_\_\_\_\_\_\_\_\_\_\_\_\_procenti) (Tiks precizēts atbilstoši izvēlētā pretendenta piedāvājumam) atlaidi.*
	3. Izpildītājs 1 (vienu) reizi ceturksnī, ievērojot likuma “*Par grāmatvedību”* prasības, sagatavo elektronisko rēķinu par iepriekšējā ceturksnī faktiski sniegto Pakalpojumu atbilstoši Līguma 2.6.apakšpunktā noteiktajā Pasūtītāja pieprasīto datu uzskaitē fiksētajam Pakalpojuma apjomam. Elektroniski sagatavotu rēķinu, pievienojot pārskatu par Līguma 2.6.apakšpunktā noteiktajā Pasūtītāja pieprasīto datu uzskaitē iekļautajiem datiem par iepriekšējo ceturksni, Izpildītājs nosūtīta Pasūtītājam uz elektroniskā pasta adresi FP.lietvediba@vid.gov.lv vai e-rēķinu uz eAdresi EINVOICE\_VID@ 90000069281.
	4. Pasūtītājs veic samaksu 30 (trīsdesmit) dienu laikā pēc rēķina un pārskata par Pasūtītāja pieprasīto datu uzskaiti par attiecīgo periodu saņemšanas dienas, maksājumu pārskaitot uz Izpildītāja norēķinu kontu bankā.
	5. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 8.6.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

#### LĪGUMA DARBĪBAS TERMIŅŠ

* 1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Izpildītājs nodrošina Pakalpojumu līdz iestājas viens no šādiem nosacījumiem:
		1. ir pagājuši pieci gadi, skaitot no Līguma spēkā stāšanās dienas;
		2. ir izlietota Līguma 3.1.apakšpunktā norādītā Līguma kopējā summa;
		3. Līgums tiek izbeigts pirms termiņa saskaņā ar Līguma 4.4. vai 4.5.apakšpunktu.
	3. Līgums ir spēkā līdz Pušu saistību pilnīgai izpildei. Līguma izbeigšana neatbrīvo Puses no Līguma darbības laikā Līguma ietvaros uzņemto saistību izpildes.
	4. Pasūtītājam ir tiesības vienpusēji atkāpties no Līguma, rakstiski brīdinot Izpildītāju vismaz 1 (vienu) darba dienu iepriekš:
		1. ja atbilstoši Starptautisko un Latvijas Republikas nacionālo sankciju likumam Līguma 8.6.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības (turpmāk – ES) un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.
		2. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes 2022. gada 8. aprīļa Regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k.panta 1.punktā noteiktā.
	5. Jebkura Puse var vienpusēji izbeigt Līgumu, brīdinot otru Pusi rakstveidā ne vēlāk kā 1 (vienu) mēnesi iepriekš.

#### ĪPAŠI NOTEIKUMI

* 1. Sistēmā pieejamajai informācijai ir uzziņas raksturs, ietvertajam saturam nav juridiska spēka. Izpildītājs nenes nekādu atbildību par secinājumiem vai darbībām, ko Pasūtītājs izdara uz Pakalpojuma ietvaros saņemtās informācijas pamata.
	2. Izpildītājs neuzņemas nekādu atbildību par zaudējumiem, kas radušies Pasūtītājam, ja tas izpaudis vai atstājis pieejamā vietā Sistēmas lietotāja identifikācijas rekvizītus.
1. **PERSONAS DATU APSTRĀDE**
	1. Personas datu apstrādi Puses veic tikai saskaņā ar Līgumā minētajiem nolūkiem un tiem nepieciešamajā apjomā, ievērojot Līguma izpildes robežas. Puse, kas saņem no otras Puses personas datus, nodrošina personas datu apstrādi un aizsardzību, veicot tehniskos un organizatoriskos pasākumus atbilstoši apstrādes raksturam un normatīvo aktu prasībām.
	2. Piekļuve personas datiem ir atļauta tikai attiecīgās Puses personām, kas - no Pasūtītāja puses ir saņēmuši atbilstošu pilnvarojumu kā Līguma 2.2.apakšpunktā norādītie Pasūtītāja lietotāji vai Līguma 2.7.apakšpunktā norādītie administratori t.sk., kuri ir atbildīgi par Līguma izpildi vai aizsardzības nodrošināšanu Līguma 1.1.apakšpunktā norādītajā Sistēmā.
	3. Puses vienojas, ka Līguma izpildes nodrošināšanai, t.sk. informācijas glabāšanai, vai Puses likumisko (leģitīmo) interešu ievērošanai Puses drīkst nodot, ieskaitot nodošanu ārpus ES robežām, jebkādus Personas Datus.
	4. Puses pēc iespējas nodrošina informācijas pārsūtīšanu internetā, aizsargājot failus ar paroli, nošifrējot Personas Datus vai datu pārsūtīšanas kanālu.
	5. Puses vienojas pēc iespējas izmantot tādu e-pastu servisa sniedzēju pakalpojumus, kuri glabā informāciju ES robežās.
2. **NEPĀRVARAMA VARA**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas rīcības dēļ un kas padara saistību izpildi ne tikai apgrūtinošu, bet neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) iestāšanās rezultātā.
	2. Par nepārvaramu varu netiek uzskatīta Sistēmas nepieejamība, piemēram, Sistēmas tehniskās infrastruktūras bojājuma u.tml. gadījumos, darba strīdi vai streiki (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās, bet ne vēlāk kā 5 (piecu) darba dienu laikā pēc šādu apstākļu iestāšanās, jāinformē par to otra Puse rakstiski un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) kalendārajiem mēnešiem, katrai Pusei ir tiesības izbeigt Līgumu, sakarā ar tā izpildīšanas neiespējamību, par to rakstveidā brīdinot otru Pusi vismaz 15 (piecpadsmit) darba dienas iepriekš.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

#### CITI NOTEIKUMI

* 1. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikā spēkā esošajos normatīvajos aktos noteiktajā kārtībā.
	2. Pušu pilnvarotās personas ir:
		1. Pasūtītāja pilnvarotās personas ir: no Nodokļu un muitas policijas pārvaldes - Arvīds Ādamsons (tālr.: 67120732, e-pasts: Arvids.Adamsons@vid.gov.lv) vai Daiga Tauriņa (tālr.: 67120797, e-pasts: Daiga.Taurina@vid.gov.lv) un no Nodokļu nomaksas veicināšanas pārvaldes - Toms Reiss (tālr.: 67121550 e-pasts: toms.reiss@vid.gov.lv);
		2. Izpildītāja pilnvarotās personas ir: \_\_\_\_\_\_\_\_\_\_\_\_\_\_\_\_\_\_\_\_\_.
	3. Par Sistēmas lietotājiem un to maiņu Līguma 8.2.apakšpunktā norādītā Pasūtītāja pilnvarotā persona Izpildītāju informē rakstveidā, nosūtot Sistēmā elektronisku paziņojumu, kurā norāda Sistēmas lietotāju vārdu, uzvārdu, tālruņa numuru un e-pasta adresi.
	4. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti- tālruņa, faksa numuri, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei7. (septītajā) dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta attiecīgās VID struktūrvienības direktors, direktora vietnieks vai persona, kura viņus aizvieto.
	5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Izpildītājs brīdina Pasūtītāju par šādu apstākļu iestāšanos vismaz 30 (trīsdesmit) dienu iepriekš.
	6. Izpildītājs 2 (divu) darba dienu laikā rakstveidā informē Pasūtītāju:
		1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 5.k.panta 1.punktā noteiktā.
	7. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	8. Par Līguma grozījumiem, izņemot Līguma 2.1., 3.2. un 8.2.apakšpunktā noteikto gadījumu, Puses vienojas rakstiski. Līguma grozījumi ir Līguma neatņemama sastāvdaļa.
	9. Līgums sastādīts uz 5 (piecām) lappusēm ar pielikumu uz \_ (\_) lappusēm, elektroniska dokumenta veidā un parakstīts ar drošu elektronisko parakstu.

#### PUŠU REKVIZĪTI

|  |  |
| --- | --- |
| Pasūtītājs: **VALSTS IEŅĒMUMU DIENESTS**Vien. reģ. kods: 90000069281 Juridiskā adrese: Smilšu iela 1, Rīga, LV-1978 eAdrese:\_DEFAULT@90000069281E-pasta adrese: vid@vid.gov.lvBanka: VALSTS KASEKods: TRELLV22 Konta numurs: LV26TREL2130056037000  | Izpildītājs: Vien. reģ. kods: Juridiskā adrese: eAdrese:E-pasta adrese: Banka:Kods:Konta numurs:  |
| ģenerāldirektora vietnieka p.i.A.Gremzde |   |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

## Pielikums

## Līgumam Nr.FM VID 2023/235

## PAKALPOJUMA APJOMS

|  |  |
| --- | --- |
|  | Pretendents nodrošina piekļuvi vismaz šādām informācijas sadaļām\*: |
|  | Uzņēmuma izziņa. |
|  | Uzņēmuma amatpersonas. |
|  | Uzņēmumu meklēšana. |
|  | Pretendents nodrošina piekļuvi šīs tabulas 1.punktā noteiktajai informācijai vismaz par šādās valstīs un to pārvaldītajās teritorijās reģistrētiem uzņēmumiem: |
| 2.1. | Austrija |
| 2.2. | Džersija |
| 2.3. | Gērnsija |
| 2.4. | Gibraltārs |
| 2.5. | Igaunija |
| 2.6. | Itālija |
| 2.7. | Lietuva |
| 2.8. | Luksemburga |
| 2.9. | Maķedonija |
| 2.10. | Malta |
| 2.11. | Slovēnija |
| 2.12. | Somija |
| 2.13. | Spānija |
| 2.14. | Vācija |

**\*** Ja Līguma darbības laikā mainās Līguma pielikumā norādītās informācijas sadaļas, Izpildītājs nodrošina piekļuvi informācijai atbilstoši Sistēmā pieejamam informācijas apjomam.

#### PUŠU PARAKSTI

|  |  |
| --- | --- |
| Pasūtītājs: **VALSTS IEŅĒMUMU DIENESTS** | Izpildītājs:  |
| ģenerāldirektora vietnieka p.i. A.Gremzde |   |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU